section_heading: Sudionici
paragraph_text: Srbija je dala pet predstavnika, Hrvatska tri, Crna Gora jednog i tršćanska zona dala je po posljednji put jednog predstavnika, Ponzianu, koja nakon tri sezone više nije igrala u jugoslavenskoj, nego u talijanskoj ligi. Hajduk iz Splita je cijelu prvu polovicu sezone igrao na tuđem igralištu, zbog preuređivanja igrališta kod stare plinare. Na polovici sezone, tijekom ljetne stanke, Metalac iz Beograda promijenio je ime u BSK. Po završetku prvenstva Mornar iz Splita je kao vojni klub političkom odlukom rasformiran, pa je krajem ove sezone u prvu ligu otišlo Sarajevo i trećeplasirani Spartak. Također je političkom odlukom rasformiran vojni klub Naša krila iz Zemuna.